Quoniam diminute sunt veritates a filiis hominum idcirco presenti scripto futurorum noticie transmitti volumus quod domnus Guido de Monte Sancti Johannis dedit sancte Marie de Firmitate et abbati et monachis illuc Deo regulariter servientibus, pro mercede anime sue et antecessorum suorum, quandam terram in potestate Normiis, a fonte de Jugione usque ad campum Salitum, sicut dividit territorium de Molisiaco, et a campo Salito usque ad montem Castillionis, omnem videlicet planitiem que adjacet inter Castellionem et Ronchermeil, cum valle circumeuntem Ronchermeil, sicut cognosci potest terminibus et signis et crucibus ibidem prefixis, laude Stephani, Eduensis episcopi a quo predictus Guido eandem terram in feodo tenebat. Hanc donationem et vidit et scripsit Humbertus, archipresbiter de Belna; interfuit etiam Lambertus et Gibertus, ministri domni Guidonis, et Guido de Normiis et Tetbaldus, coloni ejusdem territorii. Hujus rei testes sunt Rainaldus Meschin Sancti Romani, Hugo Rufus, Lebaldus Puel, Galterius de Orches, Hugo Bernardus, Hernulfus Torterel, Evrannus, Lambertus, canonicus sancte Marie de Belna, Herveius et Guido frater ejus, Arnulfus frater Tedbaldi et Calvus de Muresaltu. Actum est hoc anno ab incarnatione Domini millesimo centesimo vicesimo |————|, regnante Lodovico rege Francorum et Stephano existente episcopo Eduensis ecclesie et Hugone duce Burgundie, indictione tercia decima.